CELEX: 32021R1959
Language: sk
Date: 2021-11-11 00:00:00
Title: Vykonávacie nariadenie Rady (EÚ) 2021/1959 z 11. novembra 2021, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele

12.11.2021   
               
               
                  SK
               
               
                  Úradný vestník Európskej únie
               
               
                  L 400/1
               
            
         VYKONÁVACIE NARIADENIE RADY (EÚ) 2021/1959
         z 11. novembra 2021,
         ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (1), a najmä na jeho článok 17 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 13. novembra 2017 prijala nariadenie (EÚ) 2017/2063.
                  
               
                     (2)
                  
                  
                     Vzhľadom na pokračujúcu politickú, hospodársku, sociálnu a humanitárnu krízu vo Venezuele a na skutočnosť, že stále dochádza k činom oslabujúcim demokraciu, právny štát a dodržiavanie ľudských práv, Rada 12. novembra 2020 prijala rozhodnutie (SZBP) 2020/1700 (2), ktorým predĺžila platnosť existujúcich reštriktívnych opatrení vrátane všetkých označení do 14. novembra 2021. Rada v ten istý deň prijala vykonávacie nariadenie (EÚ) 2020/1696 (3), ktorým sa zmenilo odôvodnenie pre 14 osôb zaradených na zoznam.
                  
               
                     (3)
                  
                  
                     Vzhľadom na pretrvávajúcu vážnu situáciu vo Venezuele prijala Rada 22. februára 2021 vykonávacie nariadenie (EÚ) 2021/275 (4), v ktorom označila 19 osôb.
                  
               
                     (4)
                  
                  
                     Rada preskúmala platné reštriktívne opatrenia v súlade s článkom 17 ods. 4 nariadenia (EÚ) 2017/2063. Na základe tohto preskúmania by sa reštriktívne opatrenia voči všetkým osobám na zozname uvedenom v príslušnom nariadení mali ponechať v platnosti a v prípade 26 osôb by sa malo aktualizovať odôvodnenie.
                  
               
                     (5)
                  
                  
                     Tieto opatrenia nemajú vplyv na bežné obyvateľstvo a môžu byť zrušené, ak sa vo Venezuele dosiahne pokrok pri obnove demokracie, právneho štátu a dodržiavania ľudských práv.
                  
               
                     (6)
                  
                  
                     Príloha IV k nariadeniu (EÚ) 2017/2063 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha IV k nariadeniu (EÚ) 2017/2063 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. novembra 2021
            
               
                  Za Radu
               
               
                  predseda
               
               Z. POČIVALŠEK
            
         
         
            (1)  Ú. v. EÚ L 295, 14.11.2017, s. 21.
         
            (2)  Rozhodnutie Rady (SZBP) 2020/1700 z 12. novembra 2020, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 381, 13.11.2020, s. 24).
         
            (3)  Vykonávacie nariadenie Rady (EÚ) 2020/1696 z 12. novembra 2020, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 381, 13.11.2020, s. 8).
         
            (4)  Vykonávacie nariadenie Rady (EÚ) 2021/275 z 22. februára 2021, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 60 I, 22.2.2021, s. 1).
      
      
         
            PRÍLOHA
            V prílohe IV k nariadeniu (EÚ) 2017/2063 sa záznamy 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 a 55 nahrádzajú takto:
            
               
                            
                        
                        
                           Meno
                        
                        
                           Identifikačné údaje
                        
                        
                           Zdôvodnenie
                        
                        
                           Dátum zaradenia na zoznam
                        
                     
                           „1.
                        
                        
                           Néstor Luis REVEROL TORRES
                        
                        
                           Dátum narodenia: 28. októbra 1964
                           Pohlavie: muž
                        
                        
                           Od októbra 2020 minister zodpovedný za elektrickú energiu, od apríla 2019 podpredseda pre verejné práce a služby a výkonný tajomník generálneho štábu pre elektrinu. Minister vnútra, spravodlivosti a mieru od roku 2016 do októbra 2020. Od augusta 2020 je vrchným generálom Bolívarovskej národnej gardy. Je zodpovedný za vážne porušovanie ľudských práv vrátane mučenia (politických) väzňov a za potláčanie demokratickej opozície vo Venezuele vrátane zákazu a potláčania politických demonštrácií, čoho sa dopúšťajú bezpečnostné sily pod jeho velením.
                        
                        
                           22.1.2018
                        
                     
                           4.
                        
                        
                           Antonio José BENAVIDES TORRES
                        
                        
                           Dátum narodenia: 13. júna 1961
                           Pohlavie: muž
                        
                        
                           Poslanec nedemokraticky zvoleného Národného zhromaždenia. Predseda mestskej rady hlavného obvodu (Distrito Capital) do januára 2018. Do 21. júna 2017 generálny veliteľ Bolívarovskej národnej gardy. Zapojený do potláčania občianskej spoločnosti a demokratickej opozície vo Venezuele a zodpovedný za vážne porušovanie ľudských práv, ktoré spáchala Bolívarovská národná garda pod jeho velením. Jeho opatrenia a politiky vo funkcii generálneho veliteľa Bolívarovskej národnej gardy, okrem iného to, že Bolívarovská národná garda viedla policajné zásahy proti civilným demonštráciám, a to, že verejne presadzoval, aby vojenské súdy mali právomoc nad civilným obyvateľstvom, oslabili právny štát vo Venezuele.
                        
                        
                           22.1.2018
                        
                     
                           7.
                        
                        
                           Diosdado CABELLO RONDÓN
                        
                        
                           Dátum narodenia: 15. apríla 1963
                           Pohlavie: muž
                        
                        
                           Poslanec nedemokraticky zvoleného Národného zhromaždenia, bývalý predseda ústavodarného zhromaždenia a prvý podpredseda Zjednotenej socialistickej strany Venezuely (PSUV). Zapojený do oslabovania demokracie a právneho štátu vo Venezuele, a to aj tým, že využíva médiá na verejné útoky a vyhrážky namierené proti politickej opozícii, iným médiám a občianskej spoločnosti.
                        
                        
                           22.1.2018
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Dátum narodenia: 19. júla 1962
                           Pohlavie: muž
                        
                        
                           Predseda výboru pre obranu a bezpečnosť nedemokraticky zvoleného Národného zhromaždenia od januára 2021. Bývalý náčelník generálneho štábu vrchného veliteľa ozbrojených síl (od júla 2019 do septembra 2020). Bývalý vrchný veliteľ Venezuelskej bolívarovskej národnej armády (do júla 2019). Bývalý generálny veliteľ Venezuelskej bolívarovskej národnej armády a bývalý veliteľ venezuelského regiónu integrálnej obrany centrálnej zóny (REDI Central). Počas pôsobenia vo funkcii generálneho veliteľa Venezuelskej bolívarovskej národnej armády bol zodpovedný za závažné porušovanie ľudských práv jednotkami pod jeho velením vrátane používania nadmernej sily a zlého zaobchádzania zo zadržanými. Zameriaval sa na demokratickú opozíciu a podporoval využívanie vojenských súdov na procesy proti protestujúcim civilistom.
                        
                        
                           25.6.2018
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Dátum narodenia: 18. mája 1969
                           Pohlavie: žena
                        
                        
                           Viceprezidentka Venezuely, ministerka hospodárstva, financií a obchodu. Bývalá predsedníčka nelegitímneho ústavodarného zhromaždenia a bývalá členka prezidentskej komisie pre nelegitímne Národné ústavodarné zhromaždenie. Jej opatrenia v rámci prezidentskej komisie a neskôr ako predsedníčky nelegitímneho ústavodarného zhromaždenia oslabovali demokraciu a právny štát vo Venezuele vrátane prisvojenia si právomocí Národného zhromaždenia a ich používania na útoky proti opozícii a na bránenie jej účasti sa na politickom procese.
                        
                        
                           25.6.2018
                        
                     
                           18.
                        
                        
                           Xavier Antonio MORENO REYES
                        
                        
                           Pohlavie: muž
                        
                        
                           Generálny tajomník Národnej volebnej rady (CNE) od roku 2009 do júna 2020. Moreno Reyes v tejto úlohe uľahčoval a legitimizoval rozhodnutia CNE a dodával im dôveryhodnosť, keďže generálny tajomník CNE zohráva úlohu pri stanovovaní programu a formalizácii rozhodnutí. Moreno Reyes zostal generálnym tajomníkom CNE v čase, keď dochádzalo k závažnému podkopávaniu demokracie a nezávislej úlohy CNE vo volebnom procese. Je preto zodpovedný za oslabovanie demokracie vo Venezuele, vrátane uľahčovania zriadenia nelegitímneho ústavodarného zhromaždenia a manipulácie volebného procesu.
                        
                        
                           25.6.2018
                        
                     
                           20.
                        
                        
                           Rafael Ramón BLANCO MARRERO
                        
                        
                           Dátum narodenia: 28. februára 1968
                           Číslo preukazu totožnosti: V-6250588
                           Pohlavie: muž
                        
                        
                           Divízny generál Venezuelskej bolívarovskej národnej armády od 5. júla 2019. Bývalý zástupca riaditeľa Generálneho riaditeľstva vojenskej kontrarozviedky (Dirección General de Contrainteligencia Militar (DGCIM)). Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami v zariadeniach DGCIM, ktorého sa dopustili jeho podriadení. Spájaný so smrťou kapitána Acostu.
                        
                        
                           27.9.2019
                        
                     
                           25.
                        
                        
                           Hannover Esteban GUERRERO MIJARES
                        
                        
                           Dátum narodenia: 14. januára 1971
                           Pohlavie: muž
                        
                        
                           Od augusta 2020 zástupca veliteľa a náčelník štábu 35. brigády vojenskej polície. Vedúci vyšetrovateľ na Generálnom riaditeľstve vojenskej kontrarozviedky (Dirección General de Contrainteligencia Militar (DGCIM)) minimálne od apríla 2019 do augusta 2019. Ako vedúci vyšetrovateľ vykonával dohľad nad zariadením DGCIM v meste Boleita. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami, ktorého sa dopustil sám a úradníci pod jeho velením, a to najmä v meste Boleita. Spájaný so smrťou kapitána Acostu.
                        
                        
                           27.9.2019
                        
                     
                           27.
                        
                        
                           Gladys DEL VALLE REQUENA
                        
                        
                           Dátum narodenia: 9. novembra 1952
                           Miesto narodenia: Puerto Santo, Sucre, Venezuela
                           Číslo preukazu totožnosti:c V-4114842
                           Pohlavie: žena
                        
                        
                           Poslankyňa nedemokraticky zvoleného Národného zhromaždenia a bývalá poslankyňa a druhá podpredsedníčka neuznaného Národného ústavodarného zhromaždenia (ANC). Vo svojej vedúcej úlohe v neuznanom ANC oslabuje demokraciu a právny štát vo Venezuele, a to aj podpísaním dekrétu, ktorým bol predseda Národného zhromaždenia Venezuely Juan Guaidó zbavený svojej parlamentnej imunity.
                        
                        
                           29.6.2020
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Dátum narodenia: 18. júna 1963
                           Miesto narodenia: Caracas, Distrito Capital, Venezuela
                           Číslo preukazu totožnosti: V-6432672
                           Pohlavie: žena
                        
                        
                           Poslankyňa nedemokraticky zvoleného Národného zhromaždenia a bývalá prvá podpredsedníčka neuznaného Národného ústavodarného zhromaždenia (ANC). Vo svojej vedúcej funkcii v neuznanom ANC oslabuje demokraciu a právny štát vo Venezuele, a to aj podpísaním dekrétu, ktorým bol predseda Národného zhromaždenia Venezuely Juan Guaidó zbavený svojej parlamentnej imunity.
                        
                        
                           29.6.2020
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Dátum narodenia: 4. augusta 1963
                           Miesto narodenia: Caracas, Distrito Capital, Venezuela
                           Číslo preukazu totožnosti: V-7659695
                           Pohlavie: muž
                        
                        
                           Od 23. októbra 2018 všeobecný kontrolný úradník a bývalý prvý a druhý podpredseda neuznaného Národného ústavodarného zhromaždenia (ANC). Svojím konaním oslabil demokraciu a právny štát vo Venezuele, a to aj tým, že na 15 rokov zakázal, aby členovia opozície mohli vykonávať verejné funkcie, a viedol neuznané ANC, podpísal „zákon proti nenávisti“, ktorým sa odôvodňuje odvolanie zákonne zvoleného opozičného guvernéra a zakazuje Juanovi Guaidóovi kandidovať do akýchkoľvek verejných funkcií.
                        
                        
                           29.6.2020
                        
                     
                           34.
                        
                        
                           Luis Eduardo PARRA RIVERO
                        
                        
                           Dátum narodenia: 7. júla 1978
                           Číslo preukazu totožnosti: V-14211633
                           Pohlavie: muž
                        
                        
                           Poslanec nedemokraticky zvoleného Národného zhromaždenia. Ako poslanec Národného zhromaždenia zvoleného v roku 2015, zinscenoval svoje zvolenie za predsedu Národného zhromaždenia 5. januára 2020, čím oslabil demokraciu a právny štát vo Venezuele. Voľby sa uskutočnili za okolností, keď bol vstup niekoľkých poslancov do priestorov Národného zhromaždenia zablokovaný vojenskou políciou a nebola dosiahnutá uznášaniaschopnosť. Členovia opozície sa preto museli zorganizovať mimo priestorov Národného zhromaždenia, aby za jeho predsedu znovu zvolili Juana Guaidóa. Krátko po zinscenovaných voľbách Parru, ktoré podporila politická strana režimu PSUV, Maduro a neuznané Národné ústavodarné zhromaždenie (ANC) uvítali zvolenie Parru.
                        
                        
                           29.6.2020
                        
                     
                           35.
                        
                        
                           Franklyn Leonardo DUARTE
                        
                        
                           Dátum narodenia: 15. mája 1977
                           Číslo preukazu totožnosti: V-3304045
                           Pohlavie: muž
                        
                        
                           Poslanec nedemokraticky zvoleného Národného zhromaždenia. Bývalý poslanec a nelegitímne zvolený prvý podpredseda Národného zhromaždenia zvoleného v roku 2015. Ako poslanec Národného zhromaždenia zvoleného v roku 2015 zinscenoval svoje zvolenie za prvého podpredsedu Národného zhromaždenia 5. januára 2020, čím oslabil demokraciu a právny štát vo Venezuele. Voľby sa uskutočnili za okolností, keď bol vstup niekoľkých poslancov do priestorov Národného zhromaždenia zablokovaný vojenskou políciou a nebola dosiahnutá uznášaniaschopnosť. Členovia opozície sa preto museli zorganizovať mimo priestorov Národného zhromaždenia, aby za jeho predsedu znovu zvolili Juana Guaidóa. Krátko po zinscenovaných voľbách Duarteho, ktoré podporila politická strana režimu PSUV, Maduro a neuznané Národné ústavodarné zhromaždenie uvítali zvolenie predsedníctva Národného zhromaždenia (ANC).
                        
                        
                           29.6.2020
                        
                     
                           36.
                        
                        
                           José Gregorio NORIEGA FIGUEROA
                        
                        
                           Dátum narodenia: 21. februára 1969
                           Číslo preukazu totožnosti: V-8348784
                           Pohlavie: muž
                        
                        
                           Poslanec nedemokraticky zvoleného Národného zhromaždenia. Bývalý poslanec a nelegitímne zvolený druhý podpredseda Národného zhromaždenia zvoleného v roku 2015. Nelegitímne vymenovaný za riaditeľa ad hoc predsedníctva politickej strany Voluntad Popular. Ako poslanec Národného zhromaždenia zvoleného v roku 2015 zinscenoval svoje zvolenie za druhého podpredsedu Národného zhromaždenia 5. januára 2020, čím oslabil demokraciu a právny štát vo Venezuele. Voľby sa uskutočnili za okolností, keď bol vstup niekoľkých poslancov do priestorov Národného zhromaždenia zablokovaný vojenskou políciou a nebola dosiahnutá uznášaniaschopnosť. Členovia opozície sa preto museli zorganizovať mimo priestorov Národného zhromaždenia, aby za jeho predsedu znovu zvolili Juana Guaidóa. Krátko po zinscenovaných voľbách Noriegu, ktoré podporila politická strana režimu PSUV, zvolenie predsedníctva Národného zhromaždenia uvítal Maduro a neuznané Národné ústavodarné zhromaždenie (ANC). V júli 2020 Noriega s pomocou Najvyššieho súdu Venezuely (Tribunal Supremo de Justicia (TSJ)) neoprávnene prevzal vedenie politickej strany VoluntadPopular, čím ďalej oslabil demokraciu vo Venezuele.
                        
                        
                           29.6.2020
                        
                     
                           37.
                        
                        
                           Remigio CEBALLOS ICHASO
                        
                        
                           Dátum narodenia: 1. mája 1963
                           Číslo preukazu totožnosti: V-6557495
                           Pohlavie: muž
                        
                        
                           Bývalý veliteľ operačného a strategického velenia Venezuelských bolívarovských národných ozbrojených síl (Comando Estratégico Operacional Fuerzas Armadas Nacionales Bolivarianas (CEOFANB), najvyššieho orgánu venezuelských ozbrojených síl (jún 2017 – júl 2021). CEOFANB riadi Bolívarovské národné ozbrojené sily (FANB) a Bolívarovskú národnú gardu. CEOFANB zodpovedá aj za koordináciu zásahov FANB počas demonštrácií.
                           Ako veliteľ CEOFANB bol zodpovedný za závažné porušovanie ľudských práv vrátane použitia nadmernej sily a neľudského a ponižujúceho zaobchádzania, ktorého sa dopustili príslušníci FANB a sily pod jeho velením vrátane Bolívarovskej národnej gardy. Rôzne zdroje vrátane nezávislej medzinárodnej vyšetrovacej misie pre Venezuelskú bolívarovskú republiku pripisujú porušenia ľudských práv FANB a Bolívarovskej národnej garde.
                        
                        
                           22.2.2021
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Dátum narodenia: 27. apríla 1946
                           Pohlavie: muž
                        
                        
                           Sudca ústavnej komory Najvyššieho súdu (Tribunal Supremo de Justicia (TSJ)). Ako člen ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jeho činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Dátum narodenia: 7. marca 1965
                           Pohlavie: žena
                        
                        
                           Predsedníčka ústavnej komory a prvá podpredsedníčka Najvyššieho súdu od 5. februára 2021. Sudkyňa ústavnej komory Najvyššieho súdu (Tribunal Supremo de Justicia (TSJ)) od decembra 2005. Ako členka ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jej činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           43.
                        
                        
                           Calixto Antonio ORTEGA RÍOS
                        
                        
                           Dátum narodenia: 12. októbra 1950
                           Pohlavie: muž
                        
                        
                           Sudca ústavnej komory Najvyššieho súdu (Tribunal Supremo de Justicia (TSJ)). Ako člen ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jeho činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           44.
                        
                        
                           René Alberto DEGRAVES ALMARZA
                        
                        
                           Pohlavie: muž
                        
                        
                           Sudca ústavnej komory Najvyššieho súdu (Tribunal Supremo de Justicia (TSJ)). Ako člen ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jeho činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           45.
                        
                        
                           Arcadio DELGADO ROSALES
                        
                        
                           Dátum narodenia: 23. septembra 1954
                           Pohlavie: muž
                        
                        
                           Sudca a podpredseda ústavnej komory Najvyššieho súdu (Tribunal Supremo de Justicia (TSJ)). Ako člen ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jeho činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Dátum narodenia: 13. decembra 1947
                           Pohlavie: žena
                        
                        
                           Sudkyňa ústavnej komory Najvyššieho súdu (Tribunal Supremo de Justicia (TSJ)). Ako členka ústavnej komory Najvyššieho súdu zodpovedá za opatrenia, vyhlásenia a rozhodnutia, ktorými sa uzurpovali ústavné právomoci Národného zhromaždenia a oslabili volebné práva opozície, vrátane jednostranného vymenovania Národnej volebnej rady (Consejo Nacional Electoral (CNE)) Najvyšším súdom v júni 2020, suspendovania a jednostranného nahradenia vedenia troch hlavných demokratických opozičných strán v júni a júli 2020, ako aj predĺženia platnosti rozsudku vo veci Acción Democrática o jeden rok v máji 2021. Jej činnosť preto oslabuje demokraciu a právny štát vo Venezuele a podporuje a uľahčuje oslabovanie demokracie a právneho štátu zo strany výkonnej moci.
                        
                        
                           22.2.2021
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Dátum narodenia: 29. apríla 1968
                           Miesto narodenia: La Guaira (štát La Guaira Venezuela)
                           Číslo preukazu totožnosti: V-6978710
                           Pohlavie: žena
                        
                        
                           Predsedníčka volebnej komory Najvyššieho súdu (Tribunal Supremo de Justicia (TSJ)) od mája 2021. Bývalá predsedníčka Národnej volebnej rady (Consejo Nacional Electoral (CNE)) od 13. júna 2020. Bývala členka volebnej a plenárnej komory Najvyššieho súdu (TSJ), druhá podpredsedníčka TSJ od roku 2015 do 24. februára 2017, podpredsedníčka TSJ od 24. februára 2017 do 12. júna 2020. Ako členka volebnej komory TSJ je Alfonzo Izaguirre zodpovedná za opatrenia prijaté proti novozvolenému Národnému zhromaždeniu v decembri 2015, ktoré znemožnili Národnému zhromaždeniu vykonávať jeho legislatívnu právomoc. Okrem toho v júni 2020 prijala vymenovanie za predsedníčku CNE Najvyšším súdom, hoci právo menovať do tejto funkcie prislúcha Národnému zhromaždeniu. V tejto funkcii pripravovala nedemokratické voľby do Národného zhromaždenia, ktoré sa konali 6. decembra 2020, a dohliadala na ne a podieľala sa na zmene volebných pravidiel pre uvedené voľby, ktoré sa prijali 30. júna 2020, a to bez toho, aby formálne opustila TSJ (dočasné povolenie členstva v CNE). Po obnovení CNE v máji 2021 sa vrátila do TSJ. Jej činnosť preto oslabuje demokraciu a právny štát vo Venezuele.
                        
                        
                           22.2.2021
                        
                     
                           48.
                        
                        
                           Leonardo Enrique MORALES POLEO
                        
                        
                           Pohlavie: muž
                        
                        
                           Bývalý podpredseda Národnej volebnej rady (Consejo Nacional Electoral (CNE)) a predseda komisie pre politickú účasť a financovanie (august 2020 – máj 2021).
                           Najvyšší súd (Tribunal Supremo de Justicia (TSJ)) vymenoval 7. augusta 2020 Moralesa Poleoa za podpredsedu Národnej volebnej rady a predsedu komisie pre politickú účasť a financovanie, hoci táto právomoc prislúcha Národnému zhromaždeniu. Okrem toho tesne pred svojím vymenovaním pôsobil v strane Progresívny postup (Avanzada progresista). Ako člen CNE bol plne zapojený do dohľadu nad volebným procesom, ktorého výsledkom boli nedemokratické voľby do národného zhromaždenia 6. decembra 2020. Jeho činnosť preto oslabuje demokraciu a právny štát vo Venezuele.
                        
                        
                           22.2.2021
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Číslo preukazu totožnosti: V-10132041
                           Pohlavie: muž
                        
                        
                           Predseda štátneho podniku Corporación Ecosocialista Ezequiel Zamora (CORPOEZ) od marca 2021. Divízny generál a zástupca riaditeľa Generálneho riaditeľstva vojenskej kontrarozviedky Dirección General de Contrainteligencia Militar (DGCIM)) od 21. augusta 2020 do 11. marca 2021. Nástupca generála Rafaela Ramóna Blancoa Marreroa. Carvallo Guevara predtým pracoval pre DGCIM v regióne Los Andes a zastával vysokú pozíciu v Bolívarovskej národnej garde. Je zodpovedný za závažné porušovanie ľudských práv, ktoré páchali príslušníci DGCIM pod jeho velením. V nedávno zverejnených zisteniach nezávislej medzinárodnej vyšetrovacej misie pre Venezuelskú bolívarovskú republiku sa DGCIM charakterizuje ako inštitúcia, ktorá je priamo zodpovedná za páchanie závažného porušovania ľudských práv.
                        
                        
                           22.2.2021
                        
                     
                           53.
                        
                        
                           Carlos Enrique TERÁN HURTADO
                        
                        
                           Číslo preukazu totožnosti: V-8042567
                           Pohlavie: muž
                        
                        
                           Brigádny generál od 5. júla 2019 a náčelník osobitného riaditeľstva pre vyšetrovanie trestnej činnosti Generálneho riaditeľstva vojenskej kontrarozviedky (Dirección General de Contrainteligencia Militar (DGCIM)) od roku 2019 do roku 2021. V predošlých rokoch brigádny generál Terán Hurtado zastával funkciu policajného náčelníka v štáte Falcón a riaditeľa DGCIM v štáte Táchira. Je zodpovedný za závažné porušovanie ľudských práv vrátane krutého a neľudského zaobchádzania so zadržanými osobami, ktorého sa dopúšťali príslušníci DGCIM pod jeho velením. V podrobných zisteniach nezávislej medzinárodnej vyšetrovacej misie pre Venezuelskú bolívarovskú republiku sa brigádny generál Terán Hurtado osobitne uvádza ako jedna zo zodpovedných osôb a jeho meno sa spája s prípadom kapitána de la Sottu.
                        
                        
                           22.2.2021
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Dátum narodenia: 28. septembra 1969
                           Číslo preukazu totožnosti: V-6864238
                           Pohlavie: muž
                        
                        
                           Riaditeľ Útvaru pre vedecké, trestné a forenzné vyšetrovanie a kriminalistiku (Cuerpo de Investigaciones Científicas, Penales y Criminalísticas (CICPC)) od 5. februára 2016. Predtým pôsobil ako námestník riaditeľa CICPC. Je zodpovedný za závažné porušovanie ľudských práv, ktorého sa dopustili príslušníci CICPC pod jeho velením. V správe nezávislej medzinárodnej vyšetrovacej misie pre Venezuelskú bolívarovskú republiku sa CICPC charakterizuje ako inštitúcia, ktorá sa dopúšťa systematického porušovania ľudských práv vo Venezuele. Podľa správy vysokého komisára OSN pre ľudské práva zverejnenej 16. júna 2021 sa CICPC podieľa aj na mimosúdnych popravách.
                        
                        
                           22.2.2021“